b'\n_START_ARTICLE_\nKijastobetna koprenka\n_START_SECTION_\nOpis\n_START_PARAGRAPH_\nKijastobetna koprenka ima oran\xc5\xbeno rumen luskast \xc4\x8dvrst bet, ki ima v\xc4\x8dasih gomoljasto odebeljen spodnji del. Klobuk pri odraslih primerkih dose\xc5\xbee med 3 in 6 cm in je sprva polkroglast, ble\xc5\xa1\xc4\x8de\xc4\x8de oran\xc5\xbeen in pokrit z drobnimi luskicami, kasneje pa se izbo\xc4\x8di ali postane celo povsem raven in nekoliko temnej\xc5\xa1i. Mladi listi\xc4\x8di so oran\xc5\xbeno rumene barve, kasneje pa postanejo rumeno rjavi. V njih je rjast rjav trosni prah. Meso je \xc5\xbeivo oran\xc5\xbene barve in ima neprijeten vonj po starem motornem olju._NEWLINE_Raste predvsem v iglastih gozdovih posami\xc4\x8dno ali v skupinah. V Sloveniji jo najdemo v vi\xc5\xa1je le\xc5\xbee\xc4\x8dih gozdovih, vendar je pri nas redka._NEWLINE_Ni strupena, vendar je ni priporo\xc4\x8dljivo nabirati.'